Public procurement notice: Contract Notice
Published: 2021-06-02
Buyer: Danmarks Nationalbank
Country: DK
Contract type: Services
Procedure: Competitive procedure with negotiation
CPV classification: 48200000 | 48600000 | 48800000 | 72000000 | 72100000
Estimated value: 1000000000 DKK
Submission deadline: 2021-06-29
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbud af kontrakt om drift, vedligehold og support af administrativ it samt om videreudvikling af visse forretningsløsninger
Danmarks Nationalbank (Nationalbanken) er Danmarks centralbank og har til opgave at opretholde et sikkert pengevæsen her i landet samt at lette og regulere pengeomsætning og kreditgivning.
Det er Nationalbankens forretningsmæssige behov at kontrakten understøtter høj leverancesikkerhed og robusthed, herunder en forventning om proaktivitet fra leveandørens side. Der er fokus på transformation som følge af Nationalbankens IT strategi 2020, herunder overgang til en risikobaseret cloud strategi, ligesom fokus er rettet mod indkøb af ydelser frem for at eje eget udstyr i egne data centre samt sikring af et højt niveau af informationssikkerhed på niveau med andre sammenlignelige organisationer med tilsvarende trusselsbillede.
Nationalbanken ønsker i kontraktens løbetid at forholde sig teknologineutralt og fastholde, at leverandøren har designansvaret for ydelserne, og leverandøren gives derfor også mulighed for på de fleste områder, at levere gennem foretrukne processer og værktøjer.
Ordregiver ønsker med denne kontrakt at etablere et langvarigt samarbejde med en leverandør, der agerer proaktivt om en driftssikker afvikling af ordregivers administrative it. Ordregivers system til afvikling af bankbetalinger og værdipapirhandel er er ikke omfattet af dette udbud.
Leverandøren skal således levere drift, support, vedligehold og transformation af datacentre, infrastruktur, netværk samt applikationer som samlet sikrer effektiv og stabil afvikling af ordregivers applikationer. Infrastrukturdrift- og vedligehold omfatter blandt andet, men ikke begrænset til, etablering, opsætning, housing, drift og vedligehold af den nødvendige hardware, infrastrukturkomponenter, samtlige miljøer, sikkerhedsydelser, batchjobs, backupinfrastruktur og -kapacitet, storagekapacitet, basisprogrammel, data, applikationer, integration med andre af kundens eller tredjemands systemer mv, der samlet set sikrer afvikling af ordregivers applikationer.
Leverandøren skal fra Transitionsdagen vederlagsfrit overtage ejerskab til ordregivers hardware samt tilhørende OS software, der er placeret i ordregivers 3 datacentre. Leverandøren skal understøtte ordregivers Cloud Journey, og dermed understøtte transformation ud af eksisterende datacentre. Leverandørerne skal udføre et betydeligt analysearbejde under udbudsprocessen med henblik på at identificere den leverancemodel, der bedst egner sig fra hhv. Transitionsdagen, efter transformationsbølge 1 og som option, efter transformationsbølge 2. Analysen skal ledsages af begrundelser, risikovurderinger og stillingtagen til brug af underleverandører (og underdatabehandlere) og vil være tema til forhandlingsmøde.
Ordregiver har særligt fokus på sikring af et højt sikkerhedsniveau, og stiller krav om iagttagelse af ISO 27001 eller tilsvarende anerkendt standard baseret på en risikostyringsproces. Leverandøren forventes i vidt omfang at kunne understøtte SANS CIS kontroller, hvor kunden har taget udgangspunkt i Digitaliseringsstyrelsens vejledning; "Sådan stiller du krav til leverandører om informationssikkerhed, Katalog, december 2017".
Ordregiver har aktivt valgt et multi-sourcing leverandør setup med en blanding af cloud leverandører og mere traditionelle it-leverandører, og ordregiver ønsker med kontrakten at outsource SIAM funktionen, således at leverandøren gennem etablering af en service integrator rolle kan agere operationelt og taktisk på vegne af ordregiver.
Kontrakten indeholder tillige et rammeaftalelignende element, idet kontrakten vil indeholde vilkår om, at leverandøren på kundens anmodning, bl.a skal levere standardbestillingsydelser og videreudviklingsydelser til løsning af opgaver, der er relateret til de af kontrakten omfattede applikationer.
Kontrakten kan forlænges med 2 x 12 måneder, således at den samlede maksimale forlængelse udgør 24 måneder.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer, jf. punkt III.1.3), af de ydelser, som kontrakten omfatter, jf. beskrivelsen i punkt II.1.4) og II.2.4).
Relevansvurderingen foretages på baggrund af, i hvor høj grad referencerne dokumenterer erfaring med levering af sammenlignelige ydelser, hvor der særligt vil blive lagt vægt på, i hvor høj grad ansøger har erfaring med:
— Overtage og gradvist flytte it-drift fra kundens egne faciliteter og over i leverandørens faciliteter, eks. ved anvendes af cloud.


Award value: 1000000000